google/wiki40b huggingface dataset:
פלטסט

פלטסט (πελταστής מלשון πέλτη פֶּלְטֶה - מגן מעוגל בצורת חצי סהר) הוא שמו של חייל רגלי בעל חימוש בינוני בצבאות יוון העתיקה. שמם בא להם ממגנם העגול, העשוי מעץ שנקרא פלטה. ראשיתם בימי יוון הארכאית, אך רק בזמן המלחמה הפלופונסית החיל הזה התחיל לפרוח. הגנרל האתונאי המפורסם איפיקרטס  הצליח לגבור על הפלנקס הספרטנית המפורסמת בעזרת חיל זה.

חימוש ודרכי לחימה

הפלטסטים היו חמושים בדרך כלל בחרבות באורך בינוני, כידונים וכלי הטלה אחרים. להגנתם היה להם מגן וקסדה. נגד מבנים מוצקים כמו הפלנקס, הפלטסטים נלחמו במערך מפוזר, כשהם מנסים לאגף אותה. נגד כוחות קלים מהם, יכלו להלחם במערך מוצק יותר. פלטסטים היו חיל גמיש מאוד, מתאים לכל קרקע (שלא כמו הפלנקס שהייתה מתפרקת על קרקע הררית). פלטסטים איישו את חילות המצב במבצרים, שירתו על ספינות קרב והסתערו על ספינות האויב ועוד. השירות בחיל זה דרש אומץ לב ניכר, כי בניגוד להופליט המוגן ב-30 קילו מתכת, הפלטסט חשוף יחסית ודרך לחימתו מסוכנת יותר. מסיבה זו, רב הפלטסטים היו שכירים או אזרחים עניים, שלא יכלו לממן את הפנופליה (כלי הנשק) של ההופליט.

מוצא

רוב הפלסטסים היו שכירי חרב ובהתחלה, רובם באו מתראקיה. ידועים הפלטסטים המעולים מבני שבט האגריאנים שתרמו תרומה מכרעת לניצחונו של אלכסנדר הגדול בקרב גאוגמלה ובקרבות נוספים. עם התפרקות הפולייס הקלאסיים.
איירבוס A319

עיצוב

איירבוס A319 הוא מטוס בעל גוף צר עם ציוד נחיתה תלת-אופני נשלף, אשר מופעל על ידי שני מנועי טורבונים עם מוטות כנפיים. זהו מטוס בעל זוג כנפיים אחד (מוֹנוֹפְּלָן) שלוחה בעלת כנף נמוכה עם יחידת זנב קונבנציונלית, בעלת מייצב אנכי יחיד והגה כיוון. שני ספקים מספקים מנועים טורבוניים למטוס: חברת CMF International עם מנוע ה-CFM56 וחברת Aero Engines עם מנוע ה-V2500.

תאונות ותקריות

12 תאונות ואסונות תעופה התרחשו במטוסי האיירבוס A319, כולל שתי תאונות של איבוד גוף, אף על פי שלא נרשמו תאונות קטלניות עם מטוס זה נכון ליוני 2016.
ב -14 במאי 2018, חלון תא הטייס נשבר בטיסה 3U8633 של סיצ'ואן איירליינס בגובה 32,000 רגל, מושך חלקית את טייס המשנה מחוץ לחלון. הטייס ביצע בהצלחה נחיתת חירום בנמל התעופה הבינלאומי שואנגליו בעיר צ'נגדו.
ג'וליה ג'ונס

ביוגרפיה

ג'וליה ג'ונס נולדה ב-23 בינואר 1981 בבוסטון שבמסצ'וסטס. היא החלה ללמוד ב"בית הספר לבלט בוסטון" בגיל 4. כבר בגיל 8 היא החלה לעבוד בפרסומות ובתיאטרון מקומי. היא סיימה את לימודיה בבית הספר "Boston Latin School", בית הספר הוותיק ביותר באמריקה, ומאוחר יותר סיימה את לימודיה באוניברסיטת קולומביה עם תואר באנגלית . 
גובהה של ג'ונס הוא 1.73 מטר.

קריירה

בשנת 2003 עשתה ג'ונס את הבכורה שלה בעולם הקולנוע, כששיחקה דמות בשם גיגי בסרט דל תקציב בשם "The Look" (בתרגום לעברית: המבט). בשנת 2004 שיחקה בסרט "Black Cloud" (בתרגום לעברית: ענן שחור). על משחקה בסרט זכתה ג'ונס בפרס FAITA לשחקנית הטובה ביותר. בשנת 2009, ג'ונס הופיעה במחזה על פערי תרבות בשם "פלסטין, ניו מקסיקו" (Palestine, New Mexico) בפורום מארק טייפר בלוס אנג'לס. בשנת 2010, היא הופיעה בוידאו קליפ לשיר "Hold That Thought" של זמר הקאנטרי האמריקאי, צ'אק ויקס (Chuck Wicks). באותה שנה גילמה ג'ונס את דמותה של לאה קלירווטר בסרט דמדומים 3: ליקוי חמה. גם בשני חלקי הסרט הבא בסדרה, דמדומים 4: שחר מפציע, ג'ונס גילמה את דמותה של קלירווטר.
מלבד קריירת המשחק, ג'ונס גם דגמנה לקטלוגים עבור לוי שטראוס ושות', גאפ, "Esprit" ו"L'Oréal".
פאג'ט ברוסטר

קריירה

ברוסטר התפרסמה כאשר גילמה את קטי, בת זוגו של ג'ואי (ולאחר מכן של צ'נדלר), בעונה הרביעית של הסדרה של NBC, "חברים". לברוסטר הייתה תוכנית טוק-שואו קצרת ימים. היא הופיעה בסדרה "Andy Richter Controls the Universe", וגילמה את בת' האפסטדוט בסדרה של Showtime "הף", ששודרה בין 2004 ל-2006. בתחום הקולנועי, ברוסטר גילמה את התפקיד הראשי בסרט גיבורי העל דל התקציב של ג'יימס גאן "המיוחדים" (2000) לצד תומאס היידן צ'רץ ורוב לאו. בנוסף, גילמה את איימי פירסון, מורה לחשבון המפחדת ממים, בסרט העצמאי "השחייה הגדולה" שהקרנת בכורתו התקיימה בפסטיבל טורונטו ב-2006. 
ב-2005 ברוסטר החלה לדבב את הדמות ג'ודי סבן/נערת הציפור בסדרת האנימציה "הארווי בירדמן, עורך דין".
ב-30 במרץ 2006 היא חשפה לראשונה, בתוכניתו של קונאן אובריין, שיו הפנר שלח לה מכתב בו הוא מוסר לה שהיה שמח לראות אותה מדגמנת לפלייבוי. היא שקלה את הצעתו ברצינות, אך לבסוף דחתה אותה בשל לוח זמנים צפוף, על אף שהצהירה כי היא מעריכה את "פלייבוי" ומעדיפה אותו עם מגזינים כמו מקסים ו-FHM. היא דגמנה לאתר "SuicideGirls". היא הייתה ידועה בעבר בשל סגנון הלבוש הרטרו שלה. 
ביוני 2010 דווח כי תפקיד דמותה בעונה השישית של "מחשבות פליליות" יצומצם, ובמרץ 2011 היא עזבה את הסדרה. במאי 2011 דווח כי דמותה תחזור לתפקיד קבוע בעונה השביעית. 
ברוסטר מתנדבת כשחקנית ב-"Young Storytellers Foundation". בן זוגה הוא סטיב דמסטרה. השניים גרים בלוס אנג'לס, קליפורניה.
קירה סדג'וויק

ביוגרפיה

סדג'וויק נולדה בניו יורק להנרי דוויט סדג'וויק, יורש למשפחת סדג'וויק אחת המשפחות העשירות והמשפיעות בארצות הברית, אנגלי בעל אמונה נוצרית אפיסקופלית ופטרישיה, אמריקאית יהודייה. הוריה התגרשו כאשר הייתה בת שש.
למדה במוסד חינוכי פרטי בקהילת אגודת הידידים, משם התקדמה ל"מכללת שרה לורנס", לאחר מכן למדה באוניברסיטת דרום קליפורניה וסיימה את לימודיה בהצלחה עם תואר במגמת תיאטרון.
היא בת דודתה של השחקנית והדוגמנית אידי סדג'וויק.
משפחת סדג'וויק ידועה בחוג הסילון האמריקאי כאחת המשפחות המייסדות של ארצות הברית. בני משפחתם חתמו על מגילת העצמאות והיו המייסדים של ניו אינגלנד. משפחת סדג'וויק הייתה רבת השפעה עוד לפני הגעתם מאירופה לארצות הברית. בשנות ה-60 של המאה ה-20 נהגו לכנותם "אנשי הכסף הישן".
בשנת 2009 העריך מגזין פורבס את קרן הנאמנות המשפחתית של משפחת סדג'וייק בכ 14.3 מיליארד דולר, הקרן שרשומה באיי הבאהמס הייתה אחת הקרנות הפרטיות הסודיות בעולם עד לאחרונה כמו הקרן של משפחת פריצקר שלאחר סכסוך משפחתי חשפו את שווי נכסיהם.
בהיותה בת 16 השתתפה סדג'וויק באופרת הסבון "עולם אחר". ב-1992 השתתפה בתפקיד ראשי בסרט הטלוויזיה "העלמה רוז וויט", שעוסק בהתמודדות עם השואה. על תפקידה בסרט הייתה מועמדת לפרס גלובוס הזהב. במהלך שנות ה-90 הופיעה ב"נולד בארבעה ביולי", "מר וגברת ברידג'"; "סינגלס"; "משהו לדבר עליו" על תפקידה בו הייתה מועמדת לפרס גלובוס הזהב; ו"פנומן" בו כיכבה בתור לייס פינמיין וזכתה בטקס פרסי הMTV בקטגוריית הנשיקה הטובה ביותר עם ג'ון טרבולטה.
לאחר מספר שנים הופיעה בקומדיית ההתבגרות "אריות יד שנייה" ובדרמה העצמאית "וודסמן", בה שיחקה לצד בעלה קווין בייקון. הופעתה המרשימה ביותר הייתה בהפקה של סדג'וויק עצמה, "Cavedweller", בשל הופעה זו הייתה מועמדת לפרס אינדפנדנט ספיריט.
ב-2007 כיכבה בקומדיית הספורט "תוכנית המשחק", בה הופיעה בתור סטלה פקה, הסוכנת של כוכב הפוטבול העולה ג'ו קינגמן. ב-2009 הופיעה במותחן הבדיוני "גיימר".
סדג'וויק כיכבה בסדרת הפשע "המפענחת". בסדרה לוהקה לתפקיד הראשי של ברנדה לי ג'ונסון, שוטרת שמוצנחת לראשות יחידה עילית של חוקרים במשטרת לוס אנג'לס. סדג'וויק הופיעה בסדרה במשך שבע שנים, בהן זכתה בפרס גלובוס הזהב בשנת 2007 וקיבלה עוד ארבע מועמדויות לפרס. כן הייתה מועמדת חמש פעמים לפרס אמי עבור התפקיד. הסדרה הסתיימה בשנת 2012 בעונה השביעית בעקבות החלטתה של סדג'וויק לעזוב את הסדרה.
ב-2012 שיחקה בסרט 'דיבוק' יחד עם השחקנים ג'פרי דין מורגן ומתיסיהו.
בשנת 2017 ביימה את סרט הטלוויזיה "סיפורה של ילדה" שמבוסס על הספר באותו שם. בין השחקנים שהשתתפו בסרט קווין בייקון ובתם סוזי בייקון.

חיים אישיים

סדג'וויק התחתנה בשנת 1988 עם שחקן הקולנוע זוכה פרס גלובוס הזהב קווין בייקון. לזוג נולדו שני ילדים, טרוויס סדג'וויק וסוזי רות' בייקון, שאף הופיעה לצד הוריה בסרט "מאהב קטן" ולצד אמה במספר פרקים בסדרה "המפענחת" בהם גילמה את דמותה של שרלין (צ'רלי), אחייניתה של דמותה של סדג'וויק.
סדג'וויק מגדירה את עצמה ואת משפחתה כיהודים.
בשנת 2009 הוענק לסדג'וויק כוכב טלוויזיה בשדרת הכוכבים של הוליווד.
יגאל שרון

ביוגרפיה

בנעוריו למד שרון בפנימיית הכפר הירוק שברמת השרון. עם גיוסו לצה"ל בשנת 1977 במסגרת גרעין נח"ל, התנדב לצנחנים לגדוד הנח"ל המוצנח. בצנחנים שרון עבר מסלול הכשרה כלוחם, קורס מ"כים חי"ר וקורס קציני חי"ר. עם סיום הקורס שב לחטיבה ושימש כמפקד מחלקה בגדוד. בהמשך לחם במלחמת לבנון הראשונה ושימש כמפקד פלוגה בחטיבה. בשנים 1986-1985 שימש כמפקד פלחה"ן צנחנים וכקצין אג"ם חטיבתי. בשנים 1991-1989 שימש כמפקד גדוד 101, והוביל אותו בלחימה בדרום לבנון. בתפקידו הבא שירת כסמח"ט הצנחנים. לאחר מכן שימש כסמח"ט חטיבת הבקעה ומשהודח מפקדה, אבי בורגר, פיקד עליה במשך כשנה. לאחר מכן שימש כמפקד חטיבת יהודה. בתום תפקידו בשנת 1999 פרש מצה"ל.
שרון למד משפטים במרכז הבינתחומי הרצליה, הוסמך כעו"ד, ובשנים 2010-2007 שימש כמנכ"ל רשת ארומה אספרסו בר.
EJNYC

הפקה

בתוכנית מתוארים חיו של איי ג'יי ג'ונסון כבנו של איי ג'יי ג'ונסון וכאח לאחות חורגת המחפשת אחר אמה הביולוגית, המתגלה כאישה דלת אמצעים שנאלצה למסור את ביתה לאימוץ עקב חוסר אמצעים. במהלך שידורי התוכנית גם דורותי וואנג הראתה נוכחות.
שידורי התוכנית החלו ב-19 ביוני 2016 ב-3 בנובמבר 2016 הוחלט על ביטול התוכנית.
אלן טיילור

ביוגרפיה

טיילור הוא בנם של ג'יימס טיילור שעבד כצלם וידאו, ומימי קזורט שהייתה אוצרת בגלריה הלאומית של קנדה. הוא גדל באוטווה, קנדה, למד היסטוריה באוניברסיטת טורונטו, עבר לאוניברסיטת קולומביה ולאחר מכן החל ללמוד קולנוע באוניברסיטת ניו יורק.

קריירה

טיילור ביים תוכניות טלוויזיה רבות בעיקר ברשת HBO. בנוסף לעבודתו הטלוויזיות, טיילור ביים חמישה סרטי קולנוע, ביניהם תור: העולם האפל ושליחות קטלנית: בראשית.
טיילור הצטרף לצוות הסדרה דדווד, והיה הבמאי של העונה הראשונה. בנוסף ביים את פרקי הפיילוט של הסדרה מד מן, שני פרקים בעונה הראשונה של משחקי הכס וארבעה פרקים בעונה השנייה.

חיים אישיים

טיילור מתגורר בברוקלין, ניו יורק ולו שלושה ילדים.
פארק המים מאנסו

השקת הפארק

הטקס החגיגי של השקת הפארק התקיים ב-15 באוקטובר 2013, ובו לקחו חלק ראשי המטות המשולבים של הכוחות המזוינים של קוריאה הצפונית, יחד עם פקידי ממשלה בכירים, ביניהם ראש ממשלת קוריאה הצפונית, פאק פונג-ג'ו. 
במהלך נאומו, פאק אמר כי "פארק המים נבנה הודות למסירות ולרוח הלחימה של אנשי צבא העם הקוריאני, אשר מוכנים בכל עת וברוח חפצה לטפס על ההר הגבוה ביותר לפי הוראתו של המפקד העליון".

מתקני הפארק

הפארק כולל בריכות שחייה מקורות וחיצוניות, 14 מגלשות מים, מגרש כדורעף, מגרש כדורסל, קיר טיפוס, וכן מתקנים כגון מספרה, מסעדה, בית קפה ובר.
בכניסה לבריכת השחיה המקורה ניצב פסל בגודל טבעי של המנהיג העליון של קוריאה הצפונית, קים ג'ונג-און.
ראובן שוורץ

ראשית חייו

ראובן שוורץ נולד בשנת 1885 בזכרון יעקב לשרה (מבית אהרנסון) וחיים שוורץ שהיו ממייסדי המושבה.
שוורץ למד אנגלית, צרפתית והנהלת חשבונות הועסק על ידי אהרן אהרנסון (שהיה בן דודו) כפקיד בתחנת הניסיונות בעתלית.

הפעילות בניל"י

בעקבות קרבתו לאהרן אהרנסון, היה שוורץ בין המגויסים הראשונים למחתרת ניל"י. בניל"י היה אחד מהפעילים במחתרת, אך לא נשא תפקיד רשמי. עד היום לא נמצא מסמך המספר על תפקידו של שוורץ, אך אפשר להניח שהיה מאנשי הקשר בתחנת הניסיונות בעתלית שהיו אחראים להעברת המידע לבריטים.

הבריחה מזכרון יעקב, הסתתרות וההסגרה

לאחר חשיפת הרשת, בעת המאסרים בזכרון יעקב חמק שוורץ מהמושבה והסתתר בביתו של ידיד משפחתו, ערבי שגר באזור זכרון יעקב. באותו זמן העות'מאנים חשבו בטעות ששוורץ הוא אחד מהבכירים ברשת. בעקבות כך הם עינו את צבי ואפרים פישל אהרנסון בדרישה לגלות את מיקומו של ראובן שוורץ ושל יוסף לישנסקי (שבאותו זמן התנהל אחריו מרדף).
כאשר העות'מאנים הולקו את חותנו, אלתר אלברט (שכיהן כיושב ראש וועד המושבה), ואביו של שוורץ, חיים שוורץ, ברחובה הראשי של זכרון יעקב. שוורץ הסגיר את עצמו מיד לאחר ששמע על כך מפי מסתירו.

מותו

לאחר ששוורץ הסגיר את עצמו הוא עונה מדי לילה, עד הלילה של 23 באוקטובר 1917. העות'מאנים שראו בשוורץ כאחד מעמודי התווך של הרשת, עינוהו באכזריות מרובה עד ששוורץ חש שלא יוכל לעמוד בעינויים נוספים מבלי לפצות את פיו.
בלילה של  23 באוקטובר 1917, העירו החיילים העות'מאנים את האסירים וגילו ששוורץ היה תלוי על משקוף החלון בחדרו, כך העיד אחד האסירים. סיבת מותו לא נקבעה עד היום באופן רשמי. ייתכן שלא יכל לעמוד יותר בעינויים והתאבד, וייתכן שמת תוך כדי העינויים הקשים, ותלייתו בוימה.
שוורץ נקבר בבית הקברות של עפולה, ועצמותיו הועברו משם לזכרון יעקב לאחר 8 שנים.

משפחתו

הוריו היו שרה (מבית אהרנסון) וחיים שוורץ שהיו ממייסדי המושבה. בני דודיו של שוורץ מצד אימו הם: אהרון אהרנסון, צבי אהרנסון, שמואל אהרנסון, אלכסנדר אהרנסון, שרה אהרנסון, רבקה אהרנסון, חיה רזניק, יהושע אהרנסון, אהרן צבי אהרונסון, יונה אהרונסון וחיה רבקה מושקוביץ.
דודיו מצד אימו הם: אפרים פישל אהרנסון, משה קלמן אהרנסון, שמואל אהרונסון ומנדל אהרונסון. הוריו של אימו היו אהרן אהרנסון וחיה רחל אהרונסון.
Slither.io

המשחק

המטרה של המשחק היא להיות הנחש הארוך ביותר בשרת על ידי אכילת כדורים זוהרים שמופיעים על המסך באופן אקראי. אם ראש של נחש נוגע בנחש אחר, השחקן מפסיד, מתחיל מההתחלה והגוף שלו הופך לכדורים זוהרים וגדולים שנותנים יותר נקודות. לחיצה על מקש הרווח או בעכבר תגרום להאצה של הנחש, אך גם לאיבוד מסה ונקודות (שנשארות במסלול שעשה השחקן). בשוליים של ה"חלל" בו משחקים יש גבול אדום, שאם השחקן נוגע בו הוא ימות בלי להשאיר את הכדורים הזוהרים. אסטרטגיה טובה היא להקיף נחשים אחרים ולהקטין את ההקפה עד שהם נוגעים בשחקן ומתים, אבל זה בתנאי שאתה מספיק ארוך. האסטרטגיה הנגדית היא שהנחש המוקף נצמד אל המקיף ועושה כאילו הוא מקיף מישהו אחר, וכך הוא חוסם את האפשרות של הנחש המקיף לצמצם את רדיוס ההקפה.  בצד ימין של המסך יש את הטבלה של השחקנים הכי גדולים, את המפה (ואת המיקום של השחקן) ואת מספר הנקודות שצבר.

עורות (Skins)

בחירת העורות באופן עצמאי מותנית לאחר שמשתפים את המשחק בפייסבוק או בטוויטר. קיימים עשרות סוגי עורות במשחק, שרובן זמינות עבור כל מי שמוריד את התוסף המיוחד של המשחק, דרך כרום. עורות שנבחרים מהתוסף המיוחד, זמינות לראייה רק על ידי המשתמש, שאר המשתתפים יראו עור שמותנה עבור כל השחקנים. בין העורות יש צבעים, צורות מיוחדות, מחוות למשחקי רשת, אפליקציות, פוליטיקאים עולמיים ודגלי מדינות, ביניהם, הצבע הכחול-לבן, של מדינת ישראל.
ליאוניד בלאט

ביוגרפיה

בלאט נולד במשפחת פועלים יהודים. אביו וסבו לפניו השתתפו במלחמת העולם הראשונה וזכו לעיטורים צבאיים; אביו עוטר במדליית העוז, וסבו עוטר בכל דרגות הצלב גאורגי הקדוש.
לאחר שמונה שנות לימוד, החל לעבוד במפעל.
ביולי 1941, עם הפלישה הגרמנית לברית המועצות התנדב לחזית. השתתף בקרבות באופן פעיל מאז אוגוסט אותה השנה. לפי הגרסה שהוא מספר בסיפור זיכרון הוא שירת בגבול ברית המועצות עם גרמניה הנאצית ביוני כבודק גבולות ומשם התחילה השתתפותו במלחמת העולם השנייה. השתתף בהגנת לנינגרד, יצירת מאחז נבסקי בספטמבר והגנתו. נפצע שם ועל פועלו זכה למדליית העוז. היה שייך לאותה היחידה במהלך כל המלחמה, שתחילה הייתה נקראת האוגדה הראשונה של נ.ק.ו.ד. ובהמשך מאוגוסט 1942 צורפה כאוגדה מס' 46 לגיס השני של הארמייה השנייה. השתתף במבצע "ניצוץ" לחדירת הכיתור על לנינגרד, שחרור הרצועה הקרלית, טרטו ופרנו, כיבוש קניגסברג, שחרור פולין ומקלנבורג והשתלטות על האי ריגן.
אות ההצטיינות הראשון, מדליית העוז, קיבל על צליחת נהר נייבה ב-20 בספטמבר 1941 לצידו הגרמני עד להשתלטות כוחות הצבא האדום. בקיץ 1943 באזור ישוב פליוסה הקרוב לפסקוב חדר לעורף הגרמני ויצר קשר עם פארטיזנים ועל סמך המידע שהעביר בעקבות כיבוש המקום על ידי הכוחות הסובייטיים קיבל את עיטור הכוכב האדום.
עיטור התהילה הראשון קיבל על אחזקת תקשורת יציבה בין 13 ל 17 ביוני 1944 במהלך התקפת נגד פינית בין פיקוד התותחנים ליחידותיו כשהוא גם כיוון את התותחים וגם גרם לטנקים הפיניים להפנות אש לעברו - עקב כך גם נפצע ויום למחרת (18 ביוני) חיסל עוד שני לוחמים במהלך הצבת קו תקשורת נוסף. בסתיו 1944 הועבר לחזית הביילורוסית השנייה.
עיטור התהילה השני קיבל על אחזקת התקשורת בין פיקוד התותחנים ליחידותיו והכוונת הירי של התותחים ב-14 בינואר 1945 במהלך מתקפת נגד גרמנית בסמוך לעיר צ'חאנוב הפולנית.
עיטור התהילה מדרגה ראשונה קיבל בקרב על העיר דנציג כשגם כן היה מופקד על אחזקת קווי תקשורת.
לאחר ששוחרר מן השירות הפעיל ב-1947, הוא סיים עשר שנות לימוד ב-1949. עבד תחילה כרתח במפעל "הניצוץ של לנין" ובהמשך במפעל הניסיוני למוצרי תברואה "סאנטכמונטאז', שם הגיע לעמדת סגן מנהל המפעל. אחרי זה עוד שלושים שנים עבד במפעל פסלים וגם שם הגיע לעמדת סגן מנהל המפעל. חי עד סוף ימיו בעיר הולדתו.
הליך מדורג (התאזרחות)

הליך מדורג הוא כינויו של הליך בו מוענקת אזרחות ישראלית לאזרח זר, בן זוג של אזרח ישראלי (לרבות בני אותו מין), אשר איננו זכאי לאזרחות מכוח חוק השבות בין אם נישא לאזרח ישראלי ובין אם לא.
הדרוג במתן האזרחות נועד לבחון את כנות קשר הנישואים בין בן הזוג הישראלי לבן הזוג הזר. ההליך המדורג רלוונטי בעיקר לאזרח ישראל שנישא לבן או בת זוג זרים בישראל או בחו"ל, בין שהוא הכיר את בן או את בת הזוג הזרים בישראל (לדוגמה – עובד זר השוהה בישראל כחוק או באופן בלתי חוקי) ובין שהכירו את בני הזוג הזרים בחו"ל.

שהות במעמד מבקר

על המועמד לשהות בישראל כדין. אם בן הזוג הזר שוהה מחוץ לישראל ובשל מדינת לאומיותו הוא נדרש לאשרת כניסה לישראל טרם הכניסה, עליו לקבל אשרת מבקר מסוג ב-2 בקונסוליה הישראלית במקום מושבו, על יסוד בקשה למתן מעמד שהגיש בן הזוג הישראלי בלשכת מינהל האוכלוסין.
אשרת המבקר במסגרת ההליך המדורג ניתנת בדרך כלל למשך חודשיים.

שהות במעמד עובד זר

לאחר כחודשיים שהות בישראל, ובכפוף לשיקול דעת של משרד הפנים, יקבל בן הזוג הזר אשרת עבודה מסוג ב-1, אשר מאפשרת לו לעבוד באופן חוקי אצל כל מעסיק בישראל ללא צורך בהיתר העסקה. אשרת עבודה מסוג ב-1 במסגרת ההליך המדורג ניתנת לתקופה של שישה עד עשרה חודשים במקרה בו בני הזוג נשואים. אם בני הזוג אינם נשואים האשרה ניתנת לשנה, ויש להאריכה מדי שנה עד ל-3 שנים.

שהות יושב ארעי

לאחר תקופה של כשנה ממועד כניסתו לישראל (עבור בן זוג נשוי) או של 3 שנים (במקרה בו בני הזוג אינם נשואים), מונפקת לבן הזוג הזר אשרה מסוג א-5 (רישיון לישיבת ארעי – כללי), המעניקה מעמד של תושב ארעי בישראל. אשרה מסוג א-5 ניתנת למשך שנה, ובמשך ההליך המדורג היא מוארכת מדי שנה במשך ארבע שנים. האשרה מקנה לבן הזוג הזר זכויות סוציאליות מלאות במוסד לביטוח לאומי ועל פי חוק ביטוח בריאות ממלכתי, וכן תעודת זהות ישראלית.

שהות מעמד קבע

לאחר ארבע שנים וחצי לפחות מתחילת ההליך המדורג, רשאים בן או בת הזוג הזרים להגיש בקשה לקבלת תושבות קבע או אזרחות ישראלית ולזכות בכך למעמד זהה לזה של בני זוגם הישראלים. במקרה בו בני הזוג אינם נשואים יכול הזר לקבל מעמד של תושב קבע, ולאחר מכן להגיש בקשה להתאזרחות.
יוליאן וייגל

מינכן 1860

וייגל שיחק לראשונה במדי הקבוצה הבוגרת ב-14 בפברואר 2014, כשעלה כמחליף בדקה ה-66 מול אינגולשטאט 04. הוא ערך 14 הופעות בעונתו הראשונה במינכן 1860. 
במשחק הראשון של עונת 2014/2015, בגיל 18 בלבד עלה וייגל כקפטן הקבוצה במשחק מול קייזרסלאוטרן, והפך לקפטן הצעיר ביותר בתולדות הקבוצה.

בורוסיה דורטמונד

בתחילת עונת 2015/2016 חתם וייגל על חוזה עד 2019 בבורוסיה דורטמונד, ועלה לראשונה בהרכב ב-4:0 של קבוצתו נגד בורוסיה מנשנגלדבך במחזור הראשון של העונה. וייגל הפך מיד לקשר האחורי הקבוע בקבוצה, והציג יכולת מרשימה וביטחון רב, על אף גילו הצעיר.

נבחרת גרמניה

וייגל משחק בנבחרת גרמניה. ב-29 במאי 2016, במשחק הכנה ליורו 2016, ערך את הופעת הבכורה בנבחרת גרמניה הבוגרת, ונכלל בסגל הגרמני ליורו 2016.
יהושע קלינג

שנים ראשונות

יהושע קלינג נולד בשטרסבורג ב-16 ביוני 1928 לגסטון ופאני לבית וייל.
בזמן מלחמת העולם השנייה, לאחר גיוסו של גסטון לצבא הצרפתי וגירושם של כמה מבני המשפחה, המשפחה עברה לעיר פו (הפירנאים האטלנטיים).
לאחר המלחמה, התנדב יהושע בתנועות נוער יהודיות ונסע ברחבי צרפת כדי לנסות להשיב ילדים יהודים שאומצו במהלך המלחמה על ידי משפחות קתוליות. משפחת קלינג אירחה אצלה ילד כזה, אותו התקשה יהושע לשכנע לעזוב את משפחתו המאמצת.
היה מדריך בתנועת הצופים היהודיים ושימש כרב הנוער היהודי בפריז.

לה-ווארן (1949-1955)

ב-1945, במקביל ללימודי המשפטים שלו באוניברסיטת הסורבון, יהושע התחיל את לימודיו בסמינר לרבנות בפריז. בהתחלה לא הייתה לו כוונה להפוך לרב אלא לעבוד כעורך דין. הוא למד בבית המדרש כדי למצוא תשובות לשאלות תאולוגיות שהטרידו אותו לאחר החורבן של השואה.
ב-1949 נישא לאסתר חקון, השנה שבה התחיל לכהן כרבה של קהילת לה-ווארן.

ליון (1955-1974)

ב-1955, הרב הראשי לצרפת יעקב קפלן מינה אותו לרבה הראשי של העיר ליון.
עם הגעתו, יזם הרב קלינג מספר תקנות שנועדו לשקם את הקהילה של ליון. ייסד שני בתי ספר יהודיים, אחד לבנים ואחד לבנות, וארגן מחנות נופש עבור הנוער היהודי.
ב-1974, החליט לעזוב את ליון. לאחר ניסיון במץ שנדחה על ידי הרב קפלן, הוא בחר בניס. בליון יחליף אותו עוזרו הצעיר הרב ריצ'רד וורטנשלאג, שמכהן בתפקיד עד היום.

ניס (1974-1993)

הרב קלינג עמד בראש קהילת יהודי ניס במשך כשני עשורים. שם יזם את ייסוד תחנת הרדיו היהודית רדיו שלום-ניצן. היה אחראי על סדר היום של השידורים. התחנה הפכה לאמצעי להפצת ענייני דת, קהילה, ופוליטיקה.
ב-1980, לאחר התפטרותו של הרב הראשי קפלן, וכן בשנת 1987, הועלה שמו של הרב קלינג בתור מועמד לעמוד בראשות יהדות צרפת. בסופו של דבר נבחרו הרב שמואל סיראט ב-1980 והרב יוסף סיטרוק ב-1987.

ישראל (1993-2003)

ב-1993 יצא הרב קלינג לפנסיה ועלה לישראל, שם התגורר בכפר מימון. הרב מרדכי בן-שושן החליף אותו בתפקיד רבה של ניס.
לאחר מספר מחלות, הרב יהושע קלינג נפטר ב-4 בנובמבר 2003 בבית החולים סורוקה באר-שבע. נטמן בכפר מימון. אשתו אסתר נפטרה בחודש מרץ 2017.
השפעתו בקהילות שבהן כיהן כרב ניכרת עד היום.

משפחתו

בנו של הרב קלינג, הרב אלי קלינג הוא מנהל של סמינר "חמדת הדרום" לעולות צעירות מצרפת שאותו ייסד בכפר מימון.
Justify My Love

רקע וכתיבה

השיר נכתב על ידי לני קרביץ, אינגריד צ'אווס ומדונה עצמה. צ'אווס לא זכה לקרדיט על כתיבתו בשיר מה שהוביל אותו לתביעה כנגד קרביץ. את השיר מדונה שרה בעיקר בצורה של דיבור ולחישות ולא שרה את השיר בצורה של ממש, סגנון שירה אשר אפיין את אלבומה החמישי, Erotica. 
מבחינה מוזיקלית השיר הוא שיר טריפ הופ בהשראת הגדרות מיד-טמפו ואינסטרומנטיים. מבחינה לירית השיר מדבר על סקס ורומנטיקה מה שהביא לביקורות מעורבות מצד מבקרים מבוגרים אך זכה לביקורות חיוביות רבות ממבקרים צעירים שכינו את השיר כאחד מהשירים הטובים ביותר שלה.

הצלחה

השיר זכה להצלחה רבה בעולם כאשר הגיע אל המקום הראשון במצעד הבילבורד הוט 100, מה שהפך אותו לשיר התשיעי שלה שעשה זאת ובנוסף, גם הגיעה לעשירייה הפותחת במדינות רבות כדוגמת: אוסטרליה, קנדה, פינלנד, ניו זילנד, איטליה, שווייץ ובריטניה.
בנוסף לכך, זכה השיר בארצות הברית למעמד פלטינה, על סך מכירות של מיליון עותקים.

וידאו קליפ

הוידאו קליפ של השיר צולם בשחור-לבן. בקליפ מראים את מדונה הולכת במסדרון של מלון כשהיא נראית במצוקה ותשושה מעבודה. לאחר שהיא נכנסת לחדר, היא פוגשת גבר ואישה מסתוריים עימם היא מקיימת יחסי מין. 
הקליפ עורר סערה רבה בעולם בעקבות התכנים המיניים שלו הכוללים ביסקסואליות, סאדו מאזו ומציצנות ואף נחסם לשידור באם-טי-וי, מה שהפך אותו לקליפ הראשון שנחסם לשידור בהיסטוריית הערוץ. על מנת לקדם את השיר הופיעה איתו בתוכנית הלילה "Nightline" ואף ב-3 מסיבובי ההופעות שלה.
צור שמיר אחזקות

תחומי פעילות

בתחום הביטוח פועלת החברה בשוק הישראלי, הפולני והצ'כי. אחזקה עיקרית של החברה בתחום זה היא "ביטוח ישיר - השקעות פיננסיות", שהיא החברה האם של איי.די.איי. חברה לביטוח.
בתחילת שנות ה-90 של המאה העשרים נמכרה חברת הביטוח "צור שמיר" (שהייתה איחוד של חברות הביטוח "צור" ו"שמיר") לחברת הביטוח "כלל". בחוזה המכירה נקבע שבעלי השליטה ב"צור שמיר", משפחת שניידמן, ישמרו בידיהם את הרישיון לעסוק בביטוח בעתיד.
בתחום הנדל"ן פעילה החברה בבלגיה, ישראל, פולין וקנדה. מאז 1994 מפעילה צור שמיר כזרוע הנדל"ן שלה את חברת אדגר השקעות ופיתוח בע"מ.
ניו פומבדיתא

האידאולוגיה שמאחורי השיר

אלתרמן העריך וכיבד מאד את יהודי הגולה מארצות הקיפוח והמצוקה, הן מארצות האסלאם והן ממזרח אירופה ומבחינה זו תמך בגרסה מתונה של שלילת הגלות מאשר רוב בני תקופתו והשקפת עולמו, אותה ניתן לראות הן בטורי "הטור השביעי" והן ב"ליל תמורה", חלקו השישי של מחזור שירי "עיר היונה", המתייחסים לעולים בכבוד.
עם זאת סלד אלתרמן באופן חד ותקיף מציונות שאין עמה עלייה. אלתרמן אימץ את נוסחת בן-גוריון שציונות משמעה עלייה וראה בתמיכה הפוליטית והכלכלית שמעניקים יהודי ארצות הברית למדינת ישראל תירוץ אפולוגטי לאי-הגשמה מעשית של הציונות. בעקבות כך הטיח חיצי ביקורת אירוניים  ביהודי ארצות הברית, הרואים בציונות רק תנועה של תמיכה במדינת ישראל ואינם מגשימים בגופם עלייה לארץ. אלתרמן התקומם לנוכח הפער שבין יהודים המשוועים לעלות ממדינות נעולות ויהודי תקופת ההעפלה שלא יכלו לעלות עקב נעילת שערי הארץ, לבין יהודי מדינות הרווחה המסוגלים לעלות ללא קושי ואינם עושים זאת.

פרסום השיר ותוכנו

השיר התפרסם בדבר ב-28 ביולי 1950 כטור תשובה לטענת הציונות האמריקאית ש"יעודה ותפקידה של יהדות אמריקה – להיות מרכז שני לאומה, מחוץ למדינת-ישראל, כמו גולת בבל בשעתה", ציטוט אותו ייחס אלתרמן כלקוח "מן המחשבה הציונית בארצות הברית". השיר נדפס שוב בשינויים קלים ב"הטור השביעי", ספר שני (תשי"ד), עמ' 69–70 וב"הטור השביעי, ספר ראשון" (תשל"ב), עמ' 239–241.
השיר לא היה ראשון מסוגו אלא השתלב במגמה כללית בין שירי הטור השביעי מאותה תקופה, שגינו את יהדות ארצות הרווחה שאינם עולים לארץ.
השיר הוא סאטירה חריפה ועוקצנית שבבסיסה הלעג להשקעה האינטלקטואלית אותה שמשקיעים יהודי ארצות הברית על מנת לתרץ מדוע אין לעלות.
ניסן אלפרט

הרב ניסן ליפא אלפרט (1928 - י"ז באייר ה'תשמ"ו, 25 במאי 1986) היה רב וראש ישיבה אמריקאי, ראש ישיבה בישיבת רבנו יצחק אלחנן, ר"מ במתיבתא תפארת ירושלים ורבן של כמה קהילות בארצות הברית. נחשב לתלמידו המובהק של רבי משה פיינשטיין, ועסק בההדרת ספרי ראשונים.

ביוגרפיה

נולד בפולנקה שבליטא לגוטא יאכנא יוסלביץ ולרב שבתי אלפרט, רב העיירה, שהיה בן משפחתו של החפץ חיים. אביה של גוטא, הרב ניסן ליפא יוסלביץ היה רבה הקודם של העיירה, ועל שמו נקרא בנם של הזוג אלפרט. ב-1940 היגרו הוריו לארצות הברית, הרב אלפרט האב נסע לארצות הברית כבר ב-1939, אך אשתו וילדיו נשארו בפולין בעת פרוץ מלחמת העולם השנייה. גוטא אלפרט חצתה את הגבול לליטא עם בנה ושלוש בנותיה בדצמבר 1939, היא השיגה את אחת מאשרות המעבר הראשונות שניפק קונסול יפן בקובנה צ'יאונה סוגיהארה, חצתה את רוסיה עם כל ילדיה והגיעה ליפן ומשם לארצות הברית. הם הגיעו לסן פרנסיסקו שם התאחדו עם האב, ומאוחר יותר עשו את דרכם לניו יורק ללואר איסט סייד. ניסן החל את לימודיו במתיבתא תפארת ירושלים, הוא נסמך לרבנות בידי ראש הישיבה הרב משה פיינשטיין, והיה לתלמידו המובהק. הוא גם היה תלמידו ומקורבו של הרב יחיאל מיכל פיינשטיין. הרבנית שימה פיינשטיין הכירה לו את זלדי (זלדה ביילא) שיינברג, בתו של הרב חיים פנחס שיינברג, והם נישאו.
זמן קצר לאחר נישואיו התמנה כר"מ במתיבתא תפארת ירושלים, וכיהן בתפקיד זה עד שהתמנה כר"מ בישיבת רבנו יצחק אלחנן בשנת ה'תשכ"ז. במשך שנותיו בישיבה התקבל מעמדו כפוסק הלכה למעשה, והוא התמנה כאחד מראשי הישיבה, וכראש הכולל להוראה ולדיינות שלה.
במקביל לתפקידיו הפדגוגיים כיהן במשך השנים כרבן של קהילות שונות: 27 שנים כרב קהילת "תפארת בחורים" באיסט סייד של ניו יורק, ובחמש שנותיו האחרונות כרבה של קהילת "אגודת ישראל" בלונג איילנד.
הוא נפטר בגיל 58 לאחר מאבק ממושך במחלת הסרטן, בי"ז באייר ה'תשמ"ו, 25 במאי 1986. הלוויתו יצאה מישיבת רבנו יצחק אלחנן, ועברה במתיבתא תפארת ירושלים. ארונו הועלה לקבורה בבית הקברות בהר הזיתים.